હવે આ માટી તે… ખરેખર મનુષ્ય જાત કે પ્રાણી જીવ. આ ચાકડો તે જીવનનું ચક્ર, ભવાટવી, જનમ મરણ…જે કહેવું હોય તે કહી શકાય. પરંતુ ખુબી તો જુઓ… આ આકારને જીવંત બનાવનાર ને રાખનાર… કુંભકાર …તે ખરેખર તો નિરાકાર છે. આપણે એને વિભુ, નિયંતા, ઈશ, પ્રભુ, અલ્લાહ, મસીહા, ગોડ વિગેરે નામે ઓળખીએ છીએ. આજે આપણે જે સુરીલા સંગીત તથા ગુજરાતી ગઝલ-કાવ્યની રસલ્હાણમાં ભીંજાશું તેમાં ક્યાંક ક્યાંક આ નિરાકાર છૂપાએલો હશે. એનો… મહિમા હશે, એની લીલા હશે, એના કદાચ દીધેલા સિતમ હશે..એમ પણ બને. પ્રભુ …મળે ના મળે, હા…આસ્વાદ જરૂર મળશે. તો ચાલો, સૂર, સંધ્યા અને સંગીતના સુમધુર સંયોજનમાં સામેલ થઇ જઇએ”